Nafarroako Parlamentuko Mahaiak, 2022ko martxoaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Antonio Javier Lecumberri Urabayen jaunak aurkeztutako galdera, Nafarroako Nekazaritzako Elikagaien Plan Osagarria betetzeko bideratutako funtsei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko martxoaren 21ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Javier Lecumberri Urabayen jaunak, Legebiltzarreko Erregelamenduak ezarritakoaren babesean, honako galdera hau egiten du, Unibertsitateko, Berrikuntzako eta Eraldaketa Digitaleko kontseilariak Osoko Bilkuran ahoz erantzun dezan:

Zientzia, Teknologia eta Berrikuntzako Politikarako Kontseiluak Nekazaritzako Elikagaien Plan Osagarria onetsi zuen. Nafarroa izanen da plan horren gidari, funts guztien % 40arekin. Planaren helburua da eraldatze digital eta jasangarria bultzatzea sektorean, sorturiko ezagutza enpresetarako berrikuntza teknologiko bihur dadin eta, hala, lehiakorragoak izan daitezen.

Nola garatuko ditu zure departamentuak Nekazaritzako Elikagaien Plan Osagarria betetzera bideratutako funtsak?

Iruñean, 2022ko martxoaren 15ean

Foru parlamentaria: Javier Lecumberri Urabayen